|  |  |
| --- | --- |
|  |  |

****Riigi Tugiteenuste Keskus Meie 20.03.2025 nr 12.2-10/66

e-post: hanked@rtk.ee

 aigi.janes@rtk.ee

WordSpan OÜ

e-post: eurocompany100@hushmail.com

**Vaidlustuse edastamise teade**

Edastame Teile **Interlex OÜ** (edaspidi Vaidlustaja) vaidlustuse javaidlustuse täpsustused Riigi Tugiteenuste Keskuse (edaspidi Hankija) riigihanke „Kirjaliku ja suulise tõlketeenuse tellimine erinevatele riigiasutustele“ (number 286471) osas 1. Puudustega vaidlustuse esitamisest selles riigihankes teavitasime Hankijat 17.03.2025.

1. Vaidlustusmenetluse ulatus

1.1. 16.03.2025 esitatud vaidlustuses (lisa 1), mille vaidlustuskomisjon tagastas puuduste kõrvaldamiseks 17.03.2025 (lisa 2), esitatud taotlustest arusaadavalt on Vaidlustaja soovinud vaidlustada vähemalt Hankija otsuseid Eiffel Meedia OÜ ja Välek OÜ pakkumuste edukaks tunnistamise ja WordSpan OÜ pakkumuse vastavaks tunnistamise kohta ning vaidlustuskomisjonil tekkis vaidlustuse põhjendustest kahtlus, et ka WordSpan OÜ kvalifitseerimise ja kõrvaldamata jätmise otsuseid.

Vaidlustuskomisjon selgitas Vaidlustajale mh, et riigihangete registrist nähtuvalt on Hankija Vaidlustajat pakkumuste vastavaks ja edukaks tunnistamise otsustest teavitatud 28.02.2025, mistõttu pidi Vaidlustaja neist teada saama hiljemalt järgmisel tööpäeval, so 03.03.2025 ja nende otsuste § 189 lg 1 kohane vaidlustuse esitamise tähtpäev saabus 13.03.2025, ja märkis, et *vaidlustuskomisjon peab vaidlustust pakkumuste vastavaks ja edukaks tunnistamise otsustele mittetähtaegseks, mis tuleb jätta RHS[[1]](#footnote-1) § 192 lg 3 p 1 alusel läbi vaatamata.*

1.2. Vaidlustaja vaidleb 19.03.2025 esitatud vaidlustuse täpsustuses (lisa 3) vaidlustuskomisjoni seisukohale vastu, viidates Hankija 06.03.2025 e-kirjale, millega Hankija teavitas pakkujaid kvalifitseerimise ja kõrvaldamata jätmise otsustest.

Vaidlustuskomisjon jääb oma seisukoha juurde, et 16.03.2025 esitatud vaidlustus Hankija 28.02.2025 otsustele pakkumuste vastavaks ja edukaks tunnistamise kohta ei ole tähtaegne. 06.03.2025 e-kirjaga ei teavitanud Hankija Vaidlustajat pakkumuste vastavaks ja edukaks tunnistamise otsustest vaid üksnes kvalifitseerimise ja kõrvaldamata jätmise otsustest. Tegemist on erinevate Hankija otsustega ja alates 06.03.2025 hakkas Vaidlustajale kulgema kümne päevane tähtaeg kitsalt kvalifitseerimise ja kõrvaldamata jätmise otsuste vaidlustamiseks. Kuna 16.03.2025 esitatud vaidlustus sai olla tähtaegne üksnes Vaidlustajale 06.03.2025 teatavaks tehtud otsuste osas, võtab vaidlustuskomisjon pärast Vaidlustaja 19.03.2025 täpsustuste saamist Vaidlustaja vaidlustuse menetlusse üksnes WordSpan OÜ kvalifitseerimise (ja kõrvaldamata jätmise) otsuste osas.

2. RHS § 192 lg 5 alusel kaasab vaidlustuskomisjon esitatud vaidlustuse menetlusse kolmanda isikuna **WordSpan OÜ**.

RHS § 194 lg-te 5 ja 6 alusel palume Hankijal ja kolmandal isikul **kolme tööpäeva** jooksul, st hiljemalt **25.03.2025**, esitada Riigihangete vaidlustuskomisjonile kirjalik vastus vaidlustuse kohta (WordSpan OÜ kvalifitseerimata ja kõrvaldamata jätmise otsuste kohta) ning kõik vaidlustuse lahendamiseks vajalikud dokumendid, mis pole kättesaadavad riigihangete registrist. Kui menetlusosaline soovib esitada tõendeid, mida tuleks teise menetlusosalise eest varjata, tuleb selle kohta esitada vaidlustuskomisjonile selgesõnaline põhjendatud taotlus ja eristada juurdepääsupiiranguga dokumendid (mitte lisada neid vastuse või teiste lisadega samasse digikonteinerisse). Samuti kui vastus vaidlustusele sisaldab mõne menetlusosalise ärisaladust, tuleb teistele menetlusosalistele edastamiseks esitada vastuse ärisaladuseta versioon.

Palume anda teada, kas taotletakse vaidlustuse läbivaatamist avalikul istungil või kirjalikus menetluses.

Tulenevalt RHS § 194 l-gst 4 ei ole Riigi Tugiteenuste Keskusel selles menetlusesõigust sõlmida (raam)lepingut hanke osas 1 käesoleva teate saamisest kuni RHS §-s 201 sätestatud tingimuse saabumiseni.

Lugupidamisega

(allkirjastatud digitaalselt)

Angelika Timusk

Riigihangete vaidlustuskomisjoni liige

Lisad: 1. 16.03.2025 esitatud vaidlustus

 2. 17.03.2025 vaidlustuskomisjoni kiri puuduste kõrvaldamiseks

 3. 19.03.2025 täpsustatud vaidlustus

Teadmiseks: vaidlustajale e-post: nele@interlex.ee, interlex@interlex.ee

Mari-Ann Sinimaa611 3713

mari-ann.sinimaa@fin.ee

1. Riigihangete seadus [↑](#footnote-ref-1)